गणतन्त्र भारतक २३अम मन्त्रिमण्डल नरेन्द्र मोदीक अध्यक्षतामे गठित मन्त्रिमण्डल छी जकर गठन भारतीय आम चुनाव, २०१९ कऽ बाद कएल गेल छल। चुनावक परिणाम घोषित कएल गेलाक बाद एकरे परिणामस्वरूप १७हम लोकसभाक गठन कएल गेल। रायसीना हिलमे अवस्थित राष्ट्रपति भवनक प्राङ्गणमे शपथ ग्रहण समारोह आयोजित कएल गेल छल। ई सपथ ग्रहण समारोहमे बिम्सटेक देशक राष्ट्रप्रमुखसभक गेस्ट अफ अनरक रूपमे आमन्त्रित कएल गेल छल। 